Boult-sur-Suippe

**Boult-sur-Suippe**  ìsch a frànzeescha Gmainda mìt  Iiwoohner (Schtànd: ) ìm Département Marne ìn dr Regioon Grand Est. Sa g’heert zem Arrondissement Reims un ìsch Mìtglììd ìm Gmaindaverbànd Grand Reims.

## wu dr Nàmma har ìsch
S’ Dorf ìsch zem äärschta Mol ànna 1213 unter’m àltfrànzeescha Nàmma **' ìn’ra Urkunda ärwäähnt worra. Ànna 1226 ìsch’s uff [[Lateinische Sprache|Làtiinisch]] **' g’nännt gsìì, un d’rnooh wììder uff Àltfrànzeesch **' ànna 1384 un **' ànna 1394. Wahrend dr Frànzeescha Revoluzioon ìsch d’ Gmainda unter’m Nàmma **' grìnda worra. Numma schpeeter hàt sa dr vollschtandiga Nàmma **' ìwwernumma.

Dr Dorfnàmma schtàmmt vu dr Oïl-Wurzla *boul*, wo „Bìrka“ bediitet.

D’ Iiwoohner nännt m’r **'  (fìr d’ Fràuija) un **'  (fìr d’ Manner) uff Frànzeesch.

## Geogràfii

{ "type": "ExternalData", "service": "geoline", "ids": "Q1218779", "properties": { "stroke": "#3b78cb", "stroke-width": 2 } }

Boult-sur-Suippe lììgt äbba 15 Kilomeeter nord-nordeeschtlig vu Reims àm neerdliga Rànd vum Département Marne àn dr Granz zem nochberliga Département Ardennes. D’ Gmainda lììgt àlso ìm Norda vu dr histoorischa Prowìnz Champagne. Sa lììgt ìm Iizuugsgebiat vu dr Seine un wìrd vun Oscht uff Wäscht vu dr Suippe duurakweert. S’ Zäntrum lììgt uff’ra Heecha vun äbba 70 Meeter, s’ Tààl vu dr Suippe a bìtsi tiafer. S’ G’land schtaigt ìn dr Braita bis uff Norda un àuf uff Süüda bis ìwwer 100 Meeter.

Äbba 86 Prozant vu dr Gmaindaflächa waara fìr d’ Làndwìrtschàft b’nutzt, 9 Prozant sìnn b’wàlda, b’sunderscht äntlàng vu dr Suippe (Schtànd: 2018).

Umgaa wìrd Boult-sur-Suippe vu da Nochbergmainda Houdilcourt (Département Ardennes) ìm Nordwäschta un Norda, Sault-Saint-Remy (Département Ardennes) ìm Norda, Roizy (Département Ardennes) ìm Norda un Nordoschta, L’Écaille ìm Nordoschta, Bazancourt ìm Oschta, Pomacle ìm Süüda, Bourgogne-Fresne ìm Süüdwäschta so wia Saint-Étienne-sur-Suippe ìm Wäschta.

## G’schìcht
Àm And vum Äärschta Waltkriag ìsch s’ Dorf zärschteert gsìì. Àm 1. Oktoower 1920 ìsch d’ Gmainda mìt’m Kriagskriiz 1914–18 üsszaichent worra.

Ànna 2022 hann Àltertummforscher vum Nàzionààlìnschtitüüt INRAP z’ Boult-sur-Suippe a reemisch Theààter äntdäckt, wo ìwwer 65 Meeter brait gsìì ìsch.

## wia d’ Beveelkerung äntwìckelt hàt

## wàs doo z’ sah ìsch
* d’ reemisch-kàthoolischa Kìrìch vu dr hailiga Kriiz *()* vum 12. un 13. Joohrhundert. Sa hàt a romàànischer Schìff vum 12. Joohrhundert, a gootisch Kweerschìff un Choor vum 13. Joohrhundert, un a Wäschtfàssààda vum 18. Joohrhundert. D’ Fanschterglaaser hàt d’ Reimser Warkschtàtt Simon-Marcq ìm 20. Joohrhundert harg’schtällt. D’ Kìrìch ìsch friahjer em Màrtiin vun Tours g’wìdmet gsìì. Sa ìsch ìm Äärschta Waltkriag schwaar b’schaadigt un d’rnooh räschtoriart worra — numma àb 1958 hàt m’r doo wììder d’ hailiga Mass àbg’hàlta. Zitter 1920 ìsch sa bii da Histoorischa Dankmooler klàssifiziart, wo-n-a nàzionààla Bediitung hann. Ìn dr Kìrìch sìnn a Schtaischtàtüüta vu dr Màdonna un a Schtaischtàtüüta vum hl. Johànnis Evànggeelìscht, baida vum 16. Joohrhundert, àls Objakta bii da Histoorischa Dankmooler mìt’ra nàzionààla Bediitung klàssifiziart. S’ Gotteshüüs wìrd vum lokààla Verain „Association des Amis de l’Église Sainte-Croix de Boult-sur-Suippe“ pflaagt.
* d’ reemisch-kàthoolischa Kàpall „Unsra Liawa Fràui vu dr Güata Hìlf“ *()* vum Joohr 1537. Sa ìsch ìm Diitsch-Frànzeescha Kriag un ìn da baida Waltkriaga mehrmols zärschteert un näi uffbàuija worra. Sa ìsch ànna 2003–2004 nochamol räschtoriart worra.
* a Waawaräi, wo ànna 1865 vu dr Gsällschàft Hennegrave un Barrecle bàuija worra-n-ìsch. Ànna 1914 sìnn doo 175 Waabschtiahl gsìì. Àlles dàs ìsch zitter’m 24. Àuigscht 1988 ìm Genrààlverzaichniss vu da Histoorischa Dankmooler iitrajt.
* s’ Kriagerdankmool vum Äärschta Waltkriag. Ar ìsch zitter’m 5. Hornung 2003 ìm Genrààlverzaichniss vu da Histoorischa Dankmooler iitrajt.
* àn dr Kànààlschtrooss *()* schteht a riasiga Schwàrz-Pàppla, womm’r „La Pouplie“ nännt, wo woohrschiins unter dr Härrschàft vum Ludwig XIII. gepflànzt worra-n-ìsch. Sa ìsch 37 Meeter hooch un 12 Meeter ìm Umkrais. Dr Verain „France Sauvage“ hàt sììe àls scheenscht Bàuim vu Frànkrììch g’wählt, un ànna 2021 ìsch sa àm Plàtz 9 vum Wättb’wärb vum „Öiropäischa Bàuim vum Joohr“ àànakumma. Ànna 2018 ìsch dr Bàuim àbsìchtligerwiis verbrännt worra. Ànna 2021 ìsch dr Bàuim krànk gsìì. Maa hàt’na z’äärscht wälla fälla, àwwer ar ìsch schliasslig pflaagt worra.
* d’haim z’ Boult-sur-Suippe hàt dr Blüamagàrtner Jean-François Thiebaux ìwwer 350 Bonsai gepflànzt. Siina Sàmmlung düat’r zitter 1987 pflaaga. Ar hàt g’sajt: „A Bonsai ìsch wia-n-a Frìnd, womm’r b’süacha wìll.“
* uff dr Suippe ìsch zitter 1348 a Mììhla, wo vum Gérard Labruyère († 2021) räschtoriart worra-n-ìsch.
* uff’m Gmaindagebiat fìnda m’r dräi Wànderwaaga, wo 4, 7 un 14 Kilomeeter làng sìnn.


Chapelle Notre Dame du Bonsecours et église Boult sur Suippe.jpg|d’ Hailigkriizkìrìch mìt dr Liawafràuikàpall vornadràà
Église 9499.JPG|d’ Hailigkriizkìrìch
Église 9500.JPG|d’ Hailigkriizkìrìch
Mairie BOult sur Suippe.jpg|s’ Bìrgermaischteràmt
Monument aux morts 04713.JPG|s’ Kriagerdankmool
Cimetière Boult sur Suippes 04733.JPG|uff’m Frììdhoof
La Suippe 9489.jpg|d’ Suippe z’ Boult-sur-Suippe
La Suippe Boult sur Suippe.jpg|d’ Suippe z’ Boult-sur-Suippe
La Pouplie Boult sur Suippe.jpg|La Pouplie


## wìchtiga Litt üss’m Dorf
* dr Tiaràrzt Pierre Charlier (1814–1893) ìsch z’ Boult-sur-Suippe uff d’ Walt kumma un g’schtoorwa. Ar hàt vììl g’màcht fìr d’ Vììh- un Pfardazucht verbässra un ìsch Mìtglììd vu dr Frànzeescha Làndwìrtschàftsàkàdemii so wia vu dr Reimser Àkàdemii gsìì. Ar ìsch Rìtter vu dr Eehralegioon worra.
* dr Mooler un Ätzer Gillot Saint-Evre (1791–1891) ìsch z’ Boult-sur-Suippe uff d’ Walt kumma un z’ Biarritz ìm Bàskalànd g’schtoorwa. Siina G’mälda schtälla wìchtiga Ärraignissa un Pärseenlikaita vu dr frànzeescha G’schìcht dààr.

## Lìteràtüür zem Dorf

## Lüag àui
* Lischta vu da Gmainda ìm Département Marne

## Weblìnks

* Websitta vu dr Gmaindaverwàltung (frànzeesch)
* Schtàtistik züa dr Gmainda Boult-sur-Suippe uff dr Websitta vum INSEE (frànzeesch)
* Informàzioona züa dr Gmainda Boult-sur-Suippe ìn dr Dààtabànk LdH/EHESS/Cassini (frànzeesch)

## Ainzelnoohwiisa